PUNAINEN LYHTY
Äiti, lopeta!
Olet puhunut jo kolme päivää.
Olen ajatellut asiaa.
Hyvä on, menen naimisiin.
Hyvä! Millaisen miehen kanssa?
Millaisen miehen kanssa? Riippuuko se minusta?
Puhut aina rahasta.
Miksi en naisi rikasta miestä?
Jos nait rikkaan miehen, pääset vain jalkavaimoksi.
Voin olla jalkavaimo.
Eikö se ole naisen osa?
KESÄ
Neiti, etsittekö jotakuta?
Olen Songlian.
Tapasimme kerran, muistatteko?
Olette neljäs emäntämme! Odottakaa.
Lähetimme hääkantotuolin teitä varten. Eikö se saapunut?
Kävelin tänne itse.
- Antakaa minun kantaa se. - Pärjään kyllä.
Odottakaa tässä. Menen katsomaan.
Kuka olette?
Neljäs emäntä, tulkaa sisään.
Te siis olette neljäs emäntä!
Kyllä, olen neljäs emäntä.
Tuo matkalaukkuni sisään.
Täällä tulette asumaan.
Nimeni on Chen Baishun. Taloudenhoitaja, palveluksessanne.
Miksi täällä on näin monta punaista lyhtyä?
Koska te tulitte!
Neljäs emäntä, tämä on osa suvun perinteitä.
Olen täällä palvelemassa teitä.
Totutte siihen.
Neljäs emäntä, olemme täällä laittaaksemme hiuksenne ja vaihtaaksemme vaatteenne.
Isäntä, onnittelut naimisiin menonne johdosta.
Miltä jalkahieronta tuntui?
Naisen jalat ovat hyvin tärkeät.
Kun ne ovat kunnossa, hän on terveempi -
ja pystyy paremmin palvelemaan miestään.
Nosta tuo lyhty.
Juuri tuo.
Ylemmäs.
Katso ylös.
Koulutetut tytöt ovat erilaisia.
Riisuudu nyt ja mene vuoteeseen.
Sammuttakaa valot.
Mitä? Nämä lyhdyt ovat sitä varten, että näen.
Pidän valoisasta ja muodollisuudesta.
Kuka siellä?
Kolmas emäntä on sairas. Hän haluaa teidän tulevan.
Olen vuoteessa.
Tämä on hätätapaus. Hän sanoi, että teidän täytyy tulla.
Asia voi odottaa huomiseen.
Jos hänelle tapahtuu jotain vakavaa, meitä syytetään.
Kirottua! Mikä hänellä oikein on?
Minun täytyy mennä katsomaan. Muuten hän ei anna minun nukkua tänä yönä.
Isäntä lähtee? Kolmanteen taloon?
Kyllä.
Sytyttäkää kolmannen talon lyhdyt!
Neljäs emäntä!
Neljäs emäntä. Tapojemme mukaan -
teidän pitäisi käydä tapaamassa muita kolmea emäntää.
Voitte syödä aamiaisen myöhemmin.
Tapanamme on järjestää kaikki tapaamiset ja ateriat täällä.
Chenin suvun perinteet ovat useita sukupolvia vanhat.
On tärkeää, että noudatatte niitä.
Kumartakaa esi-isillemme.
Menkää ensin tapaamaan isäntää kolmannen emännän taloon.
He vaikuttavat yhä nukkuvan.
Tulemme takaisin myöhemmin.
Ensimmäinen emäntä, neljäs emäntä on tullut tapaamaan teitä.
Isosisko.
Kuinka vanha olet?
Yhdeksäntoista.
Kuulin, että opiskelit yliopistossa.
Kuusi kuukautta.
On hyvä, että olet koulutettu.
Totut elämään täällä.
Tule toimeen sisartesi kanssa.
Palvele isäntää hyvin.
Nyt voit mennä.
Mitä syntejä, mitä syntejä...
Hän on varmaan satavuotias. Mokomakin muinaismuisto!
Toinen emäntä, neljäs emäntä on tullut tapaamaan teitä.
Neljäs sisar on täällä. Tule sisään.
Toinen sisar.
Tule sisään.
Kuinka kauniit kasvot! Mikä on nimesi?
Songlian.
Nimesikin on kaunis.
Olen Zhuoyun. Voit kutsua minua etunimellä.
Näytät opiskelijalta.
Olin yliopistossa kuusi kuukautta.
Miksi lopetit?
Isäni kuoli, eikä perheelläni ollut enää rahaa.
Kuinka vanha isäsi oli?
53.
Niin nuori!
Elämä on niin arvaamatonta.
Teetä, neljäs emäntä?
Neljäs sisar, ota teetä.
Mistä olet kotoisin?
Fengchengistä.
Siellä kasvatetaan teetä.
Isäni oli teealalla.
Hänen kauppansa on nyt suljettu.
Erikoista, että äitisi salli sinun lähteä näin kauas mennäksesi naimisiin.
Hän on äitipuoleni.
Ymmärrän.
Mitä pidit eilisestä jalkahieronnasta?
Saako sitä joka ilta?
Hupsu!
Et voi saada sitä aina kun haluat.
Se emäntä, jonka luona isäntä viettää yönsä -
saa jalkahieronnan ja hänen lyhtynsä sytytetään.
Nyt kun hänellä on noin nuori ja kaunis vaimo kuin sinä -
pelkään, etten pääse nauttimaan noista eduista pitkään aikaan.
Mutta älä aliarvioi tämän tavan merkitystä.
Jos onnistut saamaan jalkahieronnan joka ilta -
pyörität pian koko tätä taloutta.
Yizhen, tule tapaamaan neljättä tätiäsi.
Neljäs täti.
Kuinka hyödytöntä! Minulla on vain tytär.
Alkaa tulla myöhä.
Meidän täytyy mennä tapaamaan kolmatta emäntää.
Anteeksi, minä vain puhun ja puhun.
Totta kai sinun täytyy tavata kolmas emäntä.
Hän oli kuuluisa oopperalaulaja.
Hän laulaa hyvin ja on kauniskin.
Mutta hän osaa olla vaikea.
Pyytää nyt isäntää luokseen hääyönänne!
Todella epäkohteliasta sinua kohtaan.
Eikö hän ollut sairas?
Sairas? Hän on vain piloille hemmoteltu.
Onko isäntä lähtenyt?
Juuri äsken. Lyhtyjä sammutetaan.
Mennään tapaamaan kolmatta emäntää.
Kolmas emäntä sanoo, että hän ei voi hyvin -
vaan tapaa teidät jonain toisena päivänä.
Kolmannen emännän poika, Feilan.
Saman ikäinen kuin neiti Yizhen.
Tule tapaamaan neljättä tätiäsi.
Neljäs täti.
Neljäs emäntä.
Tämä on Yan'er.
Isäntä on osoittanut hänet palvelijaksenne.
Yan'er, tule tapaamaan neljättä emäntää.
Neljäs emäntä.
Olen nähnyt hänet aikaisemmin. Kiivasluonteinen, vai mitä?
Ei, hän on kunnon tyttö. Nopea ja ahkera.
Hän on ollut täällä useita vuosia.
Eihän hänen hiuksissaan ole täitä? Inhoan täitä.
Anna neljännen emännän katsoa.
Polvistu. Katsotaan hiuksiasi.
Mikä tuo haju on? Mene pesemään hiuksesi!
Etkö kuullut?
Pesin ne juuri eilen.
Pese samalla myös vaatteet, jotka juuri riisuin.
Mene, äkkiä!
Tai neljäs emäntä on vihainen. Mene!
Yan'er!
Yan'er! Yan'er!
Miksi et pessyt hiuksiasi?
Isäntä suosii sinua ja sinä luulit, että hän ottaa sinut vaimokseen.
Sinustako olisi tullut neljäs emäntämme?
Synnyit palvelijaksi.
Palvele neljättä emäntää hyvin.
Älä tuhlaa aikaasi haaveiluun.
Äläkä unohda pestä hiuksiasi!
Missä Meishan on?
Kolmas emäntä tulee kohta.
Tohtori Gao kirjoittaa hänelle reseptiä.
Tuolta kolmas emäntä tuleekin.
Kolmas sisar, tämä on neljäs sisaremme.
Ette kai ole tavanneet?
Kolmas sisar.
Songlian on uusi täällä. Pitäkää hänestä hyvää huolta.
Tästä lähin teidän on tultava hyvin toimeen toistenne kanssa.
Syödään.
Miksi et syö?
En pidä lihasta.
Mitä kasvisruokia meillä on tänään?
Isäntä, tänään meillä on -
siitakesieniä, merilevää ja krysanteemin terälehtiä -
linnunpesiä, kolmesti paistettuja sieniä, viisivärisiä vihanneksia -
kasvispataa ja kaktuksen sydäntä.
Perinteen mukaan se vaimo, jonka lyhdyt on sytytetty, saa syödä mitä haluaa.
Mitä haluaisit?
Haluan pinaattia ja tofua.
Tuokaa pinaattia ja tofua.
Ja pavunituja.
Neljäs emäntä.
Isäntä pyytää teitä odottamaan ovella ohjeita.
Mitä ohjeita?
Odottakaa ulkona, olkaa hyvä.
Isännällä voi olla ohjeita, ennen kuin hän menee lepäämään.
Mutta miksi meidän pitää odottaa ulkona?
Sekin on vanha suvun tapa. Muutkin emännät menevät.
Mutta minua ei ole kutsuttu aikaisemmin.
Ketään ei kutsuta yhdeksään päivään häiden jälkeen.
Tämä on kymmenes päivänne.
Sytyttäkää neljännen talon lyhdyt!
No?
Palavia lyhtyjä, jalkahierontaa... Pidätkö täällä olostasi?
Muutaman päivän päästä et halua enää lähteä.
Kuka siellä?
Kolmas emäntä sanoo olevansa taas kipeä.
Hän haluaa isännän tulevan luokseen.
Kolmas sisar pyytää teitä taas. Teidän täytyy mennä.
Meishan on mahdoton!
Menkää, älkää enää tulko luokseni.
Et tarkoita tuota.
Kerro kolmannelle emännälle, että en tapaa häntä tänä iltana!
Mitä minä sanon hänelle?
Mitä ihmettä tarkoitat?
Sano hänelle, että tapaan hänet huomenna!
- Kuka laulaa? Kolmas sisarko? - Kyllä.
Hän oli sairas viime yönä -
mutta laulaa näin aikaisin.
Hän ei anna meidän nukkua.
Hän laulaa kun on iloinen ja itkee kun on vihainen.
Mokoma ämmä! Älä välitä hänestä!
Kolmas sisar, voitko jo paremmin?
Herätinkö sinut suloisesta unestasi?
Kyllä herätit.
Hyvä, muuten olisit nukkunut liian pitkään.
Tuskinpa vain! Tulin ylös kuullakseni kolmannen sisaren laulavan.
Ole hyvä ja jatka.
Haluat kuunnella -
mutta minua ei enää laulata.
Menitkö kuulemaan Meishanin laulua?
Olen hemmotellut hänet piloille.
Kun hän on vihainen, hän jopa kiroaa esi-isiäni.
Mokomakin!
Minun on annettava hänelle opetus.
Mitä? Oletko vihainen?
Älä ole lapsellinen.
Vien sinut tänään Wumei-kadulle syömään mykyjä.
Etkö sanonutkin pitäväsi niistä mykyistä?
Etkö tosiaan halua minun jäävän?
Täällä on muitakin, jotka haluavat jalkahierontaa.
Isäntä on lähtenyt. Sammuttakaa lyhdyt!
Sytyttäkää kolmannen talon lyhdyt!
Yan'er!
Yan'er! Yan'er!
Tullaan!
Etkö voi kävellä nopeammin?
Mene pois, jos et pidä palveluksessani olemisesta.
Älä kuvittele, että voit käyttäytyä näin, koska isäntä on koskenut sinuun.
Aina näyttämässä hapanta naamaa!
Ei, en uskaltaisi.
Mutta mikä tahansa naama on parempi kuin ei kasvoja ollenkaan.
Miksi tulitte luokseni?
Oletteko jo kyllästynyt uuteen vaimoonne?
Mikä minun talossani on niin hyvää?
Hän on minulle vihainen. Totta kai täällä on hyvä olla.
Olet hellä ja laulat minulle.
Hyvä!
Mitä enemmän laulat, sitä paremmalta se kuulostaa. Uudestaan!
Neljäs sisar!
Neljäs sisar, tule alas!
Minulla on sinulle sanottavaa.
Neljäs sisar.
Miksi kuljeskelet yksin?
Tule alas.
Etsin sinua.
Toinen sisar.
Et näytä hyvältä.
Ei enää lyhtyjä eikä jalkahierontaa. Oletko onneton?
En välitä. Pidän yksin olemisesta.
Tässä perheessä et halua olla yksin.
Jos jalkojasi ei hierota muutamaan päivään -
palvelijat eivät enää kohtele sinua entiseen tapaan.
Isäntä voi tulla ja mennä kuten haluaa.
Eivätkö nämä tavat ole hänen mielestään ongelmallisia?
Lyhtyjen sytyttäminen on suvun vanha perinne.
Täällä oli tällaista kun tulin.
Tämä silkki on Suzhousta. Voit teettää siitä mekkoja.
Minua nolostuttaa.
Minunhan pitäisi antaa sinulle lahjoja.
Miksi?
Ajattelin tätä silkkiä, kun näin sinut ensi kertaa.
En antaisi sitä sille laulajalle -
vaikka hän maksaisi siitä.
Näitkö kuinka itsetyytyväinen hän juuri oli?
Mikä on ylhäällä olevan pienen huoneen tarkoitus?
Se on lukittu isolla ketjulla.
Kuoleman talo?
Älä mene sinne. Moni on kuollut siellä.
Ketkä?
Edellisten sukupolvien naisia hirtettiin siellä.
Älä kysele siitä. Kukaan täällä ei halua puhua siitä.
Tule käymään, kun sinulla on aikaa. Älä enää mene sinne.
Isäntä on ulkona.
Hän sanoi, ettei teidän kannata odottaa häntä.
Syödään sitten.
Miksei pöydässä ole pinaattia ja tofua?
Tässä on jo liian monta kasvisruokalajia.
Mene ja tuo lootuksenlehdissä höyrytettyä porsasta.
Kyllä.
Miksi tänään oli niin monta liharuokaa?
Kolmannen talon lyhdyt paloivat eilen.
Eikö isäntä juuri mennyt uusiin naimisiin?
Kuka näistä tietää?
Se on hänen asiansa.
Se talo, jonka lyhdyt palavat, määrää ruokalistan.
Me vain noudatamme määräyksiä.
Kuka siellä?
Yan'er.
Miksi hiiviskelet noin?
Kolmas emäntä pyytää teitä pelaamaan mahjongia.
Minä pelaamassa mahjongia? Mikä ajatus!
En mene.
Neljäs sisar!
Neljäs sisar.
Tarvitsemme vielä yhden pelaajan. Tule!
En pidä mahjongista.
Tule. Älä vietä koko päivää neljän seinän sisällä.
Oletko vielä vihainen pinaatista ja tofusta?
En voisi välittää vähempää.
Hyvä. Tiesin, että neljäs sisar ei ole pikkumainen.
Etkö halua hävitä rahojasi minulle?
Ei hätää. Annan sinun voittaa.
Nyt kun ilmaisit asian noin, minun täytyy tulla.
Mutta ei sinun tarvitse antaa minun voittaa.
Kuka tietää miten peli päättyy?
Hyvä!
Tämä on tohtori Gao, joka vierailee täällä usein.
Hän on perhelääkärimme.
Hänen ystävänsä, herra Wang.
Tämä on neljäs emäntämme.
Istukaa, olkaa hyvät.
Aloitetaan.
Neljäs emäntämme opiskeli yliopistossa.
Minä olen vain oopperalaulaja.
Hän pelaa tänään voittaakseen.
Teidän molempien kannattaa olla varovaisia.
Tämähän on vain peli.
Kolmannen sisaren talo on sisustettu kuin näyttämö.
Kukaan ei voi unohtaa menneisyyttään.
Isäntä on palannut.
Miksi sitä ei kuulutettu?
Tulin juuri sisään.
Isäntä on varmasti väsynyt.
Missä hän on?
Pelaamassa mahjongia kolmannen emännän kanssa. Kutsun häntä.
Anna olla.
Miksei hän voi pysyä omassa talossaan?
Sytytä toisen talon lyhdyt.
Isäntä on palannut. Hän ei löytänyt teitä -
ja meni toiseen taloon.
Ei se mitään. Pelataan.
Neljäs sisar on tehnyt Zhuoyunille palveluksen.
Hän on niin yksinäinen.
Lainaa isäntää hänelle yhdeksi yöksi.
Jos häviät rahaa, käske hänen maksaa sinulle takaisin.
Sitten olette sujut.
Kuulin, että neljäs emäntä ei valmistunut yliopistosta. Miksi?
Mitä hyötyä siitä olisi ollut?
Olen vain yksi isännän puvuista.
Hän voi pitää sitä tai ottaa sen pois.
Isäntä, haluan antaa teille pojan.
Meishan oli kuuluisa tästä oopperasta.
Siitä on vuosia.
SYKSY
Tämän paikan täytyy olla kirottu.
Kirottu? Hullutusta!
Se huone katolla.
Kaksi ihmistä hirtettiin siellä, siinä kaikki.
Miksi?
Tarvitseeko sinun kysyä? Heillä oli sopimattomia suhteita.
Keitä he olivat?
Eivät ketään, jotka sinä tietäisit. Kaksi edellisten sukupolvien naista.
Jalkavaimoja?
Älä puhu roskaa.
Mitä nyt?
Hän tirkistelee meitä.
- Kuka? - Yan'er.
Eihän täällä ole mitään katsottavaa. Eikä hän edes pystyisi näkemään mitään.
Olet aina hänen puolellaan.
Haistan hänet kilometrien päästä.
- Kuka siellä? - Isäntä.
Mitä nyt?
On ruoka-aika. Neljännen emännän pinaatti ja tofu ovat valmiita.
Muut emännät odottavat.
En mene. Pyytäkää heitä tuomaan ruoka tänne.
Se ei ole oikein.
Meidän pitäisi mennä tai he alkavat puhua.
Antaa heidän puhua!
Mitä minä heidän puheistaan välitän!
Hyvä on, syömme täällä.
Mene ja pyydä tuomaan ruoka tänne.
Isäntä pyytää teitä menemään edellä. Hän ei tule.
Ruoka viedään neljännen emännän huoneeseen.
Meillä ei ole tällaista tapaa.
Onko tämä neljännen emännän ajatus?
Kolmas sisar, älä ole vihainen. Syödään.
Isosisko, antakaa kun selvennän.
Jos minun lyhtyni sytytetään -
haluan, että minullekin tuodaan ruoka.
Haluatko sinäkin olla yhtä typerä?
Miltä isosiskostamme tuntuisi?
Mitä väliä minulla on? Olen vain vanha nainen.
Jonain päivänä tämä perhe tuhoutuu käsissäsi.
Kuka soittaa huilua?
Nuori isäntämme. Hän palasi tänä aamuna.
Feipu, ensimmäisen emännän poika? Kuulin, että hän on aina poissa.
Hän on hyvin kiireinen. Hän lähtee Yunnaniin aamulla.
Oletko sinä Songlian?
Et saisi kutsua minua nimelläni.
Miksi minun pitäisi sanoa sinua? Neljänneksi emännäksi?
Toiko musiikki sinut tänne?
Jatka, älä anna minun keskeyttää.
Osaatko sinäkin soittaa?
Feipu, tule alas.
Äitini kutsuu minua. Minun täytyy mennä.
Yan'er!
Tule tänne.
Avasitko matkalaukkuni?
Kyllä, järjestääkseni vaatteenne.
Näitkö laukussa huilun?
Huilun? En. Vain miehet soittavat huilua.
Varastit sen.
Miksi olisin halunnut varastaa sen?
Olet aina hiiviskelemässä. Lopeta teeskentely.
Älkää syyttäkö minua.
Kysykää muilta emänniltä.
Olenko ikinä varastanut mitään?
Neljäs emäntä, en varmasti ottanut huiluanne.
En varmasti!
En ottanut!
En ottanut sitä!
Älkää menkö sisään! En ottanut huiluanne!
Mitä sitten pelkäät?
Minun täytyy vilkaista!
Kuinka julkeat sytyttää lyhtyjä tänne?
Olet vain palvelija!
Etkö tiedä sääntöjä?
Tiedätkö mitä sinulle voisi tapahtua?
Pyydän teitä. Älkää kertoko kenellekään.
Hyvä on, anna sitten huiluni takaisin.
En tosiaankaan varastanut huiluanne.
Neljäs emäntä!
SONGLIAN
Olet asettanut kirouksen päälleni.
Haluat minun kuolevan!
Älä itke.
En saisi kohdella sinua näin.
Unohdan mitä teit.
Et osaa lukea etkä kirjoittaa.
Kerro minulle, kuka kirjoitti nimeni?
En voi kertoa.
Älä pelkää. Kerro kuka kirjoitti sen.
Pidän salaisuutesi lyhdyistä.
Oliko se ensimmäinen emäntä?
Sitten sen täytyi olla kolmas emäntä.
Toinen emäntä? Zhuoyun?
Zhuoyun?
Zhuoyun.
Kenelle nyt olet vihainen?
Mihin panitte huiluni?
En halunnut sen häiritsevän sinua. Vein sen pois.
Kuka antoi sen sinulle?
Se kuului isälleni.
Anteeksi että olin epäileväinen.
Luulin, että sen oli antanut joku yliopiston pojista.
Missä se on? Antakaa se takaisin.
Poltin sen.
Poltitte?
Se oli vain huilu.
Pyydän ostamaan sinulle monta parempaa huilua.
En vihaa mitään enempää kuin kiukkukohtauksia.
Miksette menisi Zhuoyunin luo?
Hän hymyilee aina.
Minä menen!
Sytyttäkää toisen talon lyhdyt!
Neljäs sisar!
Yan'er sanoi ettet voi hyvin.
Oletko oikeasti kipeä, vai pelkästään vihainen?
Mikä toi sinut tänne?
Nouse ylös ja leikkaa hiukseni.
En osaa.
Pyydä jotakuta sisaristamme.
Eivät he osaisi.
Sinä olet parempi. Kävit yliopistoa.
Haluan sinun leikkaavan hiukseni.
Nouse ylös! Tule!
Miksi haluat yhtäkkiä hiustenleikkuun?
Isäntä vietti viime yön kanssani.
Sanoin hänelle, että alan tulla vanhaksi.
Arvaa mitä hän vastasi?
Hän sanoi, että näyttäisin nuoremmalta, jos hiukseni olisivat lyhyemmät.
Koska hän sanoi niin,
minun täytyy leikata hiukseni.
Alahan leikata!
En ole koskaan tehnyt tätä. Voin satuttaa sinua.
Älä huoli. Leikkaa vain.
Hyvä on.
Korvani!
Mitä tapahtui, toinen emäntä?
Korvani!
Mene pois!
Mitä tuijotat? Hae lääkäri!
Kolmas sisar, mikä on noin hauskaa?
Jos vihaisin jotakuta, minäkin leikkaisin hänen korvansa.
Leikkaisin sen kokonaan irti.
Luuletko, että tein sen tahallani?
Kuka tietää?
Zhuoyounilla on Buddhan kasvot ja skorpionin sydän.
Hän on se todellinen ilkimys.
Luulet että olen sinua vastaan.
Häntä minä vihaan eniten.
En ole hänen vertaisensa.
Ehkä sinä pärjäät paremmin.
Ajattelin niin, kun näin sinut ensi kerran.
Tiedätkö synnytyksistämme?
Tulimme molemmat raskaaksi samoihin aikoihin.
Kun olin kolmannella kuulla -
hän livautti erästä lääkettä ruokaani.
Olin onnekas enkä saanut keskenmenoa.
Kun laskettu aikamme koitti -
hän halusi saada lapsensa ensin.
Hän otti kalliita ruiskeita synnytyksen käynnistämiseksi.
Hänellä oli kovia tuskia.
Loppujen lopuksi olin onnekas -
ja sain poikani Feilanin.
Hän sai vain säälittävän pikku tytön -
kolme tuntia poikani jälkeen.
Olet uusi täällä eikä isäntä ole vielä väsynyt sinuun.
Mutta jos et anna hänelle poikaa -
edessäsi ovat kovat ajat.
Saatat olla opiskelija ja minä pelkkä oopperalaulaja.
Mutta kohtalomme on sama.
Mitä tapahtui?
Isäntä vietti vain yhden yön kanssani -
ja neljäs sisar vihaa minua jo niin paljon.
Hän miltei tappoi minut.
Tohtori Gao sanoi, että sakset osuivat melkein valtimoon.
Niinkö vakavaa?
Se on teidän vikanne.
Sanoitte, että näyttäisin nuoremmalta, jos leikkaisin hiukseni.
Siitä hän sai ajatuksen.
Teidän sisarten ei pitäisi käyttäytyä näin.
Hyvä on. Vietän kanssasi muutaman yön.
Sytyttäkää toisen talon lyhdyt!
Neljäs emäntä on täällä.
Neljäs sisar, olet tervetullut.
Toinen sisar!
Istu alas.
Kuinka voit?
Tohtori Gao sanoi, ettei se ole vakavaa.
Olen todella pahoillani. En tehnyt sitä tahallani.
Kuka väittää, että teit?
Me sisaret olemme ystäviä.
Älä vaivaa asialla päätäsi.
Itse asiassa minun pitäisi kiittää sinua.
Ilman sinua -
isäntä ei olisi jäänyt luokseni.
Kevyemmin, Cao-täti.
Jos olet kunnossa, taidan lähteä.
En tule saattamaan ovelle.
Yan'er!
Mitä nyt, neljäs emäntä?
Missä olit?
Tule hieromaan jalkojani.
En osaa.
Tee kuten käsken.
Pehmeämmin.
Sanoin pehmeämmin.
Sanoinhan etten osaa.
Pyytäkää Cao-tätiä tulemaan, jos voitte.
Anna olla!
"Jos voitte..." Odotahan vain niin näet mihin pystyn!
Onko hän todella raskaana?
Kyllä, neljäs emäntä ei ole näyttänyt voivan hyvin viime aikoina.
Onneksi olkoon, isäntä. Saatte toisen pojan.
Perinteen mukaan tästä päivästä lähtien -
tämän talon lyhdyt palavat yötä päivää.
Kyllä, yötä päivää. Pitkäikäisyyden symbolina.
Mene sytyttämään lyhdyt!
TALVI
Neljäs emäntä, juokaa tämä lootuksensiemenistä tehty keitto.
Cao-täti, eräs henkilö sanoi etten saisi sinua palvelemaan itseäni.
Kuka sanoi niin neljännestä emännästämme?
Olette hyvin arvokas meille nyt.
Kutsukaa koska vain ja minä tulen.
Ensimmäinen emäntä, vien neljännelle emännälle hänen ruokansa.
Isosisko, teittekö näin kun odotitte Feipu-isäntää?
Miksi et syö?
Kolmas sisar on todellinen laulaja.
Jopa hänen naurunsa kuulostaa musiikilta.
Mutta ei se vielä mitään.
Jos neljäs sisar saa pojan -
joku tulee hyvin onnettomaksi.
Kaikki tämä ruokakaan ei saa teitä olemaan puhumatta!
Isäntä pyytää toista emäntää -
menemään neljänteen taloon lounaan jälkeen.
Miksi?
Neljäs emäntä ei voi hyvin.
Isäntä haluaa, että hierotte hänen selkäänsä.
Mistä hän tietää, että osaan hieroa?
Isäntä luonnollisesti kertoi hänelle.
Onko tämä isännän ajatus?
Se on hänen käskynsä.
Toinen sisar, sinun täytyy mennä.
Näytä meille kuinka hyvää huolta osaat pitää isännästä.
Jos neljäs sisar voi paremmin -
isäntäkin on tyytyväinen.
Tuntuuko paremmalta?
Paljon paremmalta.
Pehmeämmin, toinen sisar.
Juuri näin.
Ei voi olla totta. Oletko varma, että se on verta?
Kyllä se siltä näyttää.
Yan'er!
Niin, neljäs emäntä.
Mitä puuhaat?
Oletko nähnyt valkoisia housujani?
Pesin ne.
Pesit ne?
"Kuinka iloisesti ne tanssivat ja laulavat taivaalla!"
"Vuorten kukat ja puut kukoistavat!"
"Kultaiseen häkkiin lukittuna riudun pois."
"Anna minun palata metsään laulamaan huolettomia laulujani!"
Hyvä. Seuraava runo.
"Kuu laskee, korpit raakkuvat kylmän taivaan alla."
"Heikosti valaistut kalastusveneet lojuvat surullisina vaahteroiden alla."
"Gusun muurien takana kylmän kukkulan temppeli."
"Soittokellot saavuttavat veneeni rikkoen keskiyön hiljaisuuden."
Hyvä!
Isäntä, toinen emäntä haluaa nähdä teidät.
Isäntä.
Neljäs emäntä on vaikuttanut hyvin väsyneeltä viime aikoina.
Kun olin raskaana -
sain melkein keskenmenon enkä edes tiennyt sitä.
Teidän kannattaisi pyytää tohtori Gaoa käymään.
Kiitos muistutuksesta.
Pyydä tohtori Gaoa käymään neljännen emännän luona huomenna.
Kyllä, isäntä.
Onko tohtori valmis?
Kyllä.
Kiitos, tohtori.
Missä isäntä on? Minun täytyy puhua hänen kanssaan.
Seuratkaa minua.
Tohtori Gao.
Olette täällä.
Kolmas emäntä.
Auttoiko lääkkeeni?
Voin paljon paremmin. En vain saa unta öisin.
Kun minulla on aikaa, kirjoitan uuden reseptin.
Hienoa.
Miten neljäs sisar voi?
En voi kertoa nyt. Selitän myöhemmin.
Tohtori Gao!
Toinen emäntä.
Miten neljäs emäntä voi? Ei kai se ole vakavaa?
Minun täytyy tavata isäntä ensin.
Anteeksi että vaivasin teitä, tohtori.
Ei se mitään.
Ottakaa teetä.
Miten neljäs sisar voi?
En tiedä pitäisikö minun puhua suoraan.
Menkää, jättäkää meidät kahden.
Onko Songlianin suhteen jotain vialla?
Isäntä, neljäs emäntä ei ole raskaana.
Mitä? Onko se totta?
Tutkin hänet tarkasti.
Hän ei ole raskaana.
Yritätkö huijata minua?
Kerro minulle miksi valehtelit.
Etkö tiedä, että tässä perheessä on sääntöjä?
Sääntöjä joita olemme seuranneet -
useiden sukupolvien ajan!
Kuinka julkeat!
- Peittäkää lyhdyt! - Mitä sanoitte, isäntä?
Peittäkää lyhdyt!
Yan'er!
Miksi tohtori Gao tuli niin yllättäen?
Missä ovat valkoiset housuni?
Noudan ne.
Palvelija sytyttämässä lyhtyjä omaan huoneeseensa!
Kuka antoi sinun laittaa lyhtyjä tänne?
Kuka luulet olevasi?
Eikö sinulla ole mitään kunnioitusta emäntiäsi kohtaan?
Eikö tässä perheessä ole sääntöjä?
Lopeta riehuminen!
Älä käyttäydy kuin olisit yksi palvelijoista.
Ei! Tämä on yksi teidän säännöistänne.
Säännöt ovat sääntöjä -
mutta jokainen voi tehdä virheitä.
Muistutan sinua, että lyhtysi on juuri peitetty.
Olen silti yhä emäntä.
Emännät ovat emäntiä! Palvelijat palvelijoita!
Isosisko, isäntä on poissa.
Kaikkien läsnäolevien edessä -
te saatte olla tuomari.
Rikoin sääntöä ja lyhtyni peitettiin.
Mitä tapahtuu jos palvelija rikkoo sääntöä?
Noudattakaa vanhaa tapaa!
Ensimmäinen emäntä sanoi -
että voit nousta ylös, jos pyydät anteeksi.
Miksi teet tämän?
Anna hänelle tätä kuumaa inkivääriteetä.
Se saa hänet hikoilemaan.
Onko tohtori käynyt?
Tohtori on käynyt useasti, mutta hän ei osoita paranemisen merkkejä.
Isäntä on palannut.
Hän käski lähettää Yan'erin sairaalaan.
Kuka olisi uskonut, että neljäs emäntä voisi olla niin ilkeä?
Yan'erin ei olisi pitänyt suututtaa häntä.
- Taloudenhoitaja. - Niin, isäntä.
Hanki hänelle hyvää lääkettä. Hinnalla ei ole väliä.
Muuten ihmiset sanovat, että annoimme palvelijamme kuolla.
Kyllä, isäntä.
Sytyttäkää toisen talon lyhdyt!
Neljäs sisar, mitä teet täällä näin aikaisin?
Tulin kuuntelemaan kolmannen sisaren laulua.
Laulat niin hyvin.
Hyvin tai huonosti, se on vain näyttelemistä.
Jos näyttelet hyvin, huijaat muita.
Jos näyttelet huonosti, huijaat vain itseäsi.
Jos et pysty huijaamaan edes itseäsi -
voit huijata aaveita.
Ihmiset hengittävät, aaveet eivät. Se on ainoa ero.
Ihmiset ovat aaveita, ja aaveet ihmisiä.
Älä suutu kun sanon tämän -
mutta sinun ei olisi pitänyt olla niin ankara Yan'erille.
Hän haaveilee vain pääsevänsä emännäksi.
Hän on vain syntipukki. Jahtasin jotakuta toista.
Niin, hän on vain palvelija.
Joku on hänen takanaan.
Huomasit varmaan, kuinka tyytyväinen Zhuoyun oli viime yönä.
Hän luulee olevansa niin älykäs. Hoitelen hänet pian!
Sytyttäkää lyhdyt, sammuttakaa lyhdyt, peittäkää lyhdyt.
Mitä väliä sillä minulle on?
Minkä arvoisia ihmiset tässä talossa ovat?
He ovat kuin koiria, kissoja tai rottia.
Mutta eivät todellakaan ihmisiä.
Eikö olisi parempi hirttää itsensä siinä huoneessa?
Älä puhu kuolemasta.
Miksi valitella mitä ihmiset ovat? Jatka vain elämääsi.
Älä ole niin onneton.
Katso minua. Minä keksin aina itselleni viihdykettä.
Totta kai olet onnellinen.
Sinullahan on tohtori Gao.
Mitä tarkoitat tuolla?
En mitään.
Minun pitäisi kiittää häntä siitä, että hän tuli katsomaan minua.
Älä vitsaile tästä.
Jos kerrot kenellekään -
joudut tekemisiin minun kanssani.
Totta puhuen tapaan hänet pian.
Mitä he voivat tehdä?
Neljäs emäntä.
Pelästytitte minut.
Luulin ettei täällä ole ketään.
Isäntä määräsi minut palvelijaksenne tästä lähtien.
Olen vanha, mutta kokenut.
Toisin kuin nuo nuoret tytöt.
Tuo minulle viiniä.
Mitä? En kuullut.
Tuo minulle viiniä. Tänään on syntymäpäiväni.
Syntymäpäivänne?
Kuinka vanha olette?
Kaksikymmentä.
Miksette sanonut aikaisemmin?
Haen viinin.
Tässä viininne.
Miksi katsot minua noin?
Yan'er on kuollut.
Hän kuoli sairaalassa.
Milloin?
En tiedä.
Hän kuulemma kuoli huutaen nimeänne.
Miksi? Luuliko hän minun tappaneen hänet?
Toistan vain mitä kuulin.
Hän ei voi syyttää teitä. Se oli hänen kohtalonsa.
Missä hän on nyt?
Hänen perheensä vei ruumiin takaisin kylään.
Kaikki itkivät. Se oli kovin surullista.
Miksi itkeä?
Kuolleena on parempi olla kuin elävänä ja kärsivänä.
Hän oli onnekas kuollessaan.
Neljäs emäntä, lopettakaa juominen! Olette humalassa!
Olen onnellinen tänään. On syntymäpäiväni.
Kahdeskymmenes syntymäpäiväni.
Nuori isäntä, oletteko palannut?
Puhukaa neljännelle emännälle.
Hän on juovuksissa.
Olet palannut, nuori isäntä.
Miksi juot?
Istu alas.
Juhlin syntymäpäivääni.
Ota lasillinen. Onnittele minua.
Hyvä on, otan hiukan.
Toivon, että elät 99-vuotiaaksi.
Puppua! En halua elää niin kauan.
Säästä tuollaiset toiveet isällesi.
Kuulin mitä tapahtui.
Olet niin typerä.
Miten pitkään olisit voinut valehdella raskaudesta?
Typerä? En minä ole typerä.
Olin suunnitellut kaiken. Ensin se oli vale.
Mutta jos isäntä olisi pysynyt kanssani -
se olisi pian muuttunut totuudeksi.
Suunnittelin niin, mutta kaikki juonittelivat minua vastaan.
Jokainen juonittelee jokaista vastaan.
Mikä tämän kaiken tarkoitus oikein on?
Tämä on Yunnanista.
Pidä se syntymäpäivälahjana.
Vain naiset antavat näitä miehille.
Ei toisin päin.
Etkö halua sitä? Ei se mitään. Joku antoi sen minulle.
Teeskentelijä! Kuka nainen antoi sen sinulle?
Jos otan sen, eivätkö minunkin käteni tahriinnu?
Huijasin vain. En aikonut oikeasti antaa sitä sinulle.
Huijasit? Olen tottunut huijatuksi tulemiseen.
Kaikki huijaavat minua.
Ja nyt sinäkin?
Mene ulos! Painu ulos täältä!
Feipu!
Minä menen.
Isäntä! Isäntä!
Neljäs emäntä, lopettakaa!
Miksi hän juo?
Hän haluaa juoda.
Pyydä ensimmäiseltä emännältä lääkettä, joka selvittää hänen päänsä!
Älä mene sen vanhan noidan luokse!
Etkö tajua kuinka hullulta näytät?
Ihmiset nauravat!
Mitä naurettavaa tässä on?
Isäntä pitää sinusta.
Meishan meni tapaamaan hyvän näköistä tohtoriaan.
Mitä minulla on? Ei mitään! Ei mitään!
Missä Meishan on?
Hän on tapaamassa hyvän näköistä tohtoria.
Mitä minulla on? Ei mitään!
Milloin kolmas emäntä lähti ulos?
En tiedä.
Mitä minä pelkään? En mitään!
Isosisko!
Tässä on lääke. Pane hänet juomaan se.
En halua! En ole juovuksissa!
Älkää vain seisoko siinä!
Pidelkää tuota hullua naista!
Pidelkää häntä! Nopeasti!
Ulos!
Antakaa hänen huutaa! Antakaa hänen tehdä narri itsestään!
Isäntä on poissa ja hän on kääntänyt talon ylösalaisin!
Neljäs sisar, oletko selvinnyt?
Olen iloinen, että kerroit minulle eilen.
Muuten olisi syntynyt hirveä skandaali!
Täällä on kylmä. Mene takaisin huoneeseesi.
Mitä tapahtui?
Kolmas emäntä ja tohtori Gao olivat hotellissa kaupungissa.
Kun toinen emäntä avasi oven -
he olivat yhä sängyssä.
Synnillistä!
Sanoiko toinen emäntä, että kerroin hänelle?
Kerroitte eilen ollessanne juovuksissa.
Olin niin järkyttynyt.
Sanoinko niin?
Sanoitte.
Ihmettelin miksi kerroitte hänelle.
Vihaatteko tohtoria?
Joitte paljon eilen. Ette voi muistaa.
Mitä kolmannelle emännälle tapahtuu?
He ovat lähteneet hakemaan isäntää.
Mitä tapahtuu, sen täytyy tapahtua.
Menkää lepäämään tai saatte flunssan.
Kuinka raskasta lunta! Tämän täytyy olla huono vuosi!
Murhaajat!
Isäntä on täällä.
- Isäntä. - Isäntä.
Isäntä on palannut.
Mitä näit?
Senkin murhaajat!
Meishan on kuollut. Murhaajat!
Pötyä! Mitä näit?
Et nähnyt mitään!
Murhaajat! Senkin murhaajat!
Olet hullu! Olet tullut hulluksi!
Murhaajat. Senkin murhaajat!
Taloudenhoitaja!
Taloudenhoitaja! Lyhdyt palavat!
Mitä tapahtui?
Kolmannen talon lyhdyt palavat!
Mitä? Missä?
Talo on kirottu!
Se on kolmannen emännän aave!
Kolmas emäntä laulaa!
Talo on kirottu!
SEURAAVA KESÄ
Taloudenhoitaja onnittelee viidettä emäntää naimisiin menon johdosta.
Kuka tuo on?
Hän oli neljäs emäntämme. Hän tuli hulluksi.